Ar en deùlin/Raglavar - Wikimammenn\nAr en deùlin/Raglavar\n◄ Raglavar Ar en deùlin ►\nEmesk kemet a Vreïhis, hag en des skuilhet o goèd eùit dihuen brud-vat ha klod hun bro, Yan Kalloc’h e zo, hemb arvar, unan ag er ré e zo déllet dehè drest oll bout ouélet get Brèh-lzél. N'e hues chet meit monet penn d’er benn dre en dastum man ag é huerzenneu, lénour ha kembro karet, eùit kaouet un delùen huirion anehon. Béùein hag analat e ra e peb-unan ag é folenneu ; en em ziskoein e ra ennè splann él ma oè : guir Vrèhat, guir gristén, kadour kalonek, predér ébet arall geton, noz dé, meit mad, klod, hag inrokat Brèh-lzél. Garù ha kalet e oè bet er Béd eùiton, kuhet e rè én ur horf ag er ré vrassan (huéc’h troetad herùé muzul er Zozon oè mennt Kalloc’h) un inean tener, hegé ha kizedik dreist penn.\nPe oè bet ret dehon kuitat en Arvor, er vro ken karet en doé berpet predéret béuein ha merhuel enni, haval e oè geton e oè ur merdéat tolet en ur vag hedorr, ar ur mor lan a herrek. A hueheu e kollè kalon : chelèuet-on e hierhuel en ankeu :\nNe ran meit huanadein arlerh er maru.\n…hoant emes, nan em es de verùel.\nO ! bout mahet édan huéh troetat douar pounér,\nBreinat didrous én téoélded, pèl doh en ér,\nBout marù mik… Hunvré mat ha dous, hunvré karet,\nJoé e lakès ém halon peur hag ém spered !\nMeit ne badé ket pèl er goèhat-se a zigalondeb. Kentic’h ur voéc’h a ziabarh e glèuè hag e cheleùè doc’h-ti :\nP’em guelet vagannet ar en dachen, neuzé\nE donded me halon hou poéh e gons goustat\nHag e savan krenùet, p’é guir é oh azé.\nE-léc’h seùel énep de ivoul Doé pé goulenn geton lemel a ziar é ziskoé er groés ken ponnér en doè tolet arnehé, en trugarekat en hanni e rè :\nReveet beniget hou pout men dibabet\nDeusto d’ein bout péhour, deusto d’ein bout nitra,\nAveit skléjal hou kroés ar henteu oll er bet ;\nMont ar hou lerh, mont ar hou lerh, na vad e hra.\nEùit ober penn d’en arnan ha de varreu-amzer er Béd, de garanté Doé hemp-ken en em erbédè. En em havalat e ra e-hunan én unan ag er ré kèran ag é huerzenneu doh er verniken staget doh ur garrek e kreiz er mor konnaret :\nEn tonneu divent e darhé.\nHa chetu deit er mor d’arsaù\nHag er geh verniken tenaù\nEr verniken e oui krogein\nDoh er roh é ma ar é gein\nTra ne hello hé distagein.\nEbarh Paris, ne dolè ket ur zell ar er goarivaeu nag el léheu arall a ziverr-amzer. Tolet ha didolet herùé é gonzeu e-hunan, èl ar ur mor koumek, lan a gerrek kuhet, klasket en doè énon inizi eùit turul en éhour ha stagein é vag doc’htè, eùit lakat de boéz un herrad é gorf hag é spered prest de zihuigein. Teir ag er ré en doè kavet e garè dreistoll hag e zarempredè : Iniz er beurion, de lared é, Iliz Intron Varia en Treheu (Notre-Dame-des-Victoires) ; Iniz er Broadeu : Iliz er Galon Sakret (l’Eglise du Sacré-Cœur) ; Iniz en Eled : Chapel er Veneadezed (la Chapelle des Bénédictines de la rue Monsieur).\nMar en doè Kalloc’h gloestet é vuhé de Vrèh-Izél, prest e oè ehué d’i aberhein eùit-hi — aon é bet nen doè rog er marù : deusto ma drouksanté e oè tonket dehon kouehell ken pell ar en èrva, hanni n’en doè rédet get muïoc’h a herr d’er brezel, d’er galù ketan ag er vro :\n« Kent pell e vinn él lahadeg. - Peh arouéieu zo ar me zal ? Ha guélout e rinn ha zevé, bléad neué ?\n« Ha petra vern ? abred pé deuéhat, a pe sonno en eur de vont devad en tad, leuén hé inn. Jésus oer dihuz mameu.\n« Bléad neué, bléad brezel ! Reveès beniget, nag e tigassehes én ha vantell, get en neuéhan eit er béd, er marù evidonn.\n« Petra é marù unam pé kant pé marù kantmil ? Ar lerh ma vo béù ha klodus er vro, ar lerh ma kendalho er ouenn ?\n« A pe varuinn, laret er pédenneu, ha beiet mé èl me zadeu, troeit me zal doh en énebour ».\nNa oè ket deit de huir neoac’h e zrouksant meit er blé ar lerh. E mis imbrill er blè-arlerc’h, é ma koéhet, é glean en é zorn, ar er hlod-va.\nEr huerz deùehan ag en dastum-man e zo bet savet ar dalva Frans er sèh a viz Guenolo ; n’es chet unan marteze souéhussoc’h en oll en dastum : kan en alarc’h e heller ober anehi. Deit e oè tro Kalloc’h de hédal é talva el lu, ar er hléyeu, tal oh tal d’en éneberion. Haval e oè geton e oè ur merdead e hober kartér ar er mor :\nMe zo ur martelod de garter.\n— Kousk, o bro, kousk é peuh, me rèi kartér eidous ;\nHa mar da de foénùein hénoah er mor German\nBredér omp d’er herrek e zihuenn aod Breid dous.\nDeusto dehon bout kalonek hag ehaon, gerùell e rè d’en kennerheïn en Hani en doe lakeit oll é hoanak enon :\nPe saillan drest d’er hleu, ur vouhal é men dorn,\nMe faotred Lar marsé : « Arog, henneh zo gour ».\nHag é tant ar me lerh ér fank, én tan, ér skorn.\nMeit hui, hui oui eroalh n'en donn meit ur péhour.\nRagsé, pe streù en noz é lorheu dré er glen\nE greher er hléyer pe gouska mem bredér,\nDeit hag en noz e vo eidonn lan a splanndér.\nTraoualh e vehè ag er huerzen-se eùit lakat Kalloc'h émesk er ré getan ag hon barzed. Enni e kaver dastumet oll en danné ha gélloud barhel dispar e ziforc'her en é skrideu, de lared é : agnen ihuel ha glan ; spered souéhus é gavadenneu hag é froudenneu ; perhuec’h e houiegéc’h e kevér er brehoneg hag é heriadur, hag anzaù de lakat splann ha de liùein er vennoieu er ré diésan de zisplegein. E-léh gérieu gallek e vè ur véc’h o guelet ken stank e levrieu hanhuet brehoneg ha ketan penn é’r Hatekis, guell e oe get Kalloc'h lakat gérieu guir vrehoneg, na bout e oènt neùé, dizanaùet, divoes, tolet a gosté pe ankoèheit a huerso, èl men dé ; klod gloér (kauet en un dorn-skrid ag en degvet kantved arlerh gannedigeh Jesus-Krist) ; kevrin, myster ; dihuz, consolation (é brehoneg Guened, guell e vèhè laret dihu) : kevrin ha dihuz e gaver e skrideu ag er bemped pe en huehvet kantved arlerh J. Kr. ; Felan, fidél, e zo troeit e brehoneg Guened ag er brehoneg koc’h fid-lon. Boud es ré ag e zo tennet ag ur hourien anaùet mat, èl : briel, dign (kempredel, é gallec contemporain, greit a kem, pred, el : - èl, en dès en hevelep stér ha gelloud ag é marùel) ; meur a unan é ma bet klac’h en ur horn arall a Vrèh-Izél : eil-gériein (répliquer) ; tuz pé kentoc’h, herùé lezen Guéned, tuc’h, galop ; rouez, dibot (roué evehè rèhoc’h é Broérék, meit gloèù e vehè guell) ; aberh, sacrifis, e zo troeit ag aberth, boézet get Brehoned Bro-Zoz, er Hembré é rér anehè, é gallek, les Gallois.\nE guirioné, ur holl braz en ur goll Kalloc’h en des greit Brèh-Izel, ha léh d’en em glem hon devehè ag en tonkadur didruhé en des on lamet ken abred, iaouank-flamm a zegenim. Meit, haval é, hoanteit e oè bet get kor barhet santell Brèh ha galùet d’ober é baré get-è én néan, men en doè bet berpet kemet a hirèc'h monet. Ya, laramb anehon èl ma laré ur barh a Vrehoned Bro-Zoz, é’r trizegvet kantvet, ag un tiern e garé dreist oll, en ur gomz d’oc’h Doé :\nPresset braz e oèc’h ta doen anehon genoc’h :\nLéc’h de derein en dès reit, en doen sé ;\nMeit mat e huès on dibabet\nEùit ho pagad, Krist roué en nêan.\nAdtapet diwar « https://br.wikisource.org/w/index.php?title=Ar_en_deùlin/Raglavar&oldid=24320 »\nKemmoù diwezhañ degaset d'ar bajenn-mañ d'an 5 Eos 2011, da 18:03.


Buhez ar Zent. pages 913, 914, 915. Encyclopédie Marikavel.\npages 913, 914, 915\nAr bla 1694, e oa o chom en keriaden Sant-Karre, en Lanvellek, eul labourer paour e hano Bizien Yan, hag an evoa eur garante dener evit ar Werc'hez Vari. E vamm he devoa gwestlet anezan d'an Itron-Varia adalek ma oa ganet, ha kentan tra a zeskas d'ezan a oe hano Itron-Yaria Sant-Karre hag istor he chpel hag e devosion.\nDal ma reas e gammejou kentan, ar bugel e paras e zaoulagad war dismantrou ar chapel-ze bet gwechall darempredet gant pelerined eleiz. Mar vije trist e galon o welet he stad truezus, ne baoueze ket, koulskoude, da bedi ar Werc'hez gant fizians, o adtremen e spered ar pez an evoa desket war varlen e vamm.\nGwechall, war-dro ar VIet kantved, eur zant a ziskennas eus Breiz-Vcur en Arvor, e hano sant Karre. Deut oa da heul sant Efflam hag e gompagnunez : sant Kemo, sant Tuder, sant Harran, sanl Kirio ha sant Merin. Eun tibidi a zavas, en enor d'an Drinded, en kichen Roc'h-Allaz, en eul lec'h a zoug c'hoaz an hano a Lann-Karre. Eun all a zavas en Sant-Karre, hag ac'hane e valee dre ar vro, o prezek ar fe d'an Arvoridiz pagan, en e zorn skeuden Gwerc'hez ar Seiz-Glac'har, an Itron-Varia-Drue.\n» Chapelig sant Karre a badas pevar-c'hant vla, ha neuze e kouezas en he foull. Adsavet a oe kalz kaeroc'h, hag ar chapel neve a oe pleustret epad pemp kant vla-all gant holl gristenien ar vro. Neuze e oe diskaret d'he zro, n'e ket, avat, gant an amzer, gant dorn au dud an hini oe. Brezel ar Re Unanet, hag a reas en Breiz kement a reuz, a dremenas warni hag e fladas d'an douar. Skeuden ar Werc'hez, zoken, a oe kollet. »\nKoulskoude, an devosion a harze ouz an amzer hag ouz ar brezeliou. Ar chapel glac'haret a gavas skoazel en he dienez : an itron a Rozabaou a roas eun tamm leve d'ezi er bla 1620, ha Yan ar Rouz a zavas eur groaz en he c'hichen hag a stagas outi eur pez kaer a zouar, er bla 1642. Marvat, kement-se a reas d'ar Werc'hez trei he zellou warzu he bugale a Lanvellek, hag e tibabas unan aneze da adsevel d'ezi he chapel hag he felerinaj ; hennez a oe Bizien Yan.\nTer gwech, war a lavarer, en em ziskouezas d'ezan, evel ma 'n evoa 'n em ziskouezet, nebeut arôk, he Mamm, an Itron santez Anna, d'eul labourer-all, Nikolazig. Ter gwech e lavaras d'ezan e oa kuzet he skeuden en douar dindan ar chapel goz. Strafuilhet ha nec'het oll, Bizien a yeas da c'houlen kuzul digant e berson, au ôtro Nikol. « Pedet ha klasket, eme an ôtro person, ha mar deo ar vouez abeurz Doue, e kavfet. »\nKaout a reas. Eun abarde-noz, ma oa et e-unan da doullan 'lec'h ma oa merket d'ezan, e tizoloas skeuden an Itron-Varia, ha hi ken yac'h ha pa vije bel neve c'hrêt. An den paour, leun a levenez, mui evit p'an ije kavet holl densoriou ar bed, a zaoulinas diraki, ha goude he fedi hag he zrugarekât, he c'hasas gantan d'e di.\nAn dud, pa glevjont ar c'helou, a diredas da Zant-Karre ; en ti Bizien, hanvet adalek neuze Ti ar Werc'hez, e oe adsavet ar pelerinaj koz.\nMes ar chapel a oa red adsevet ive. Bizien, e amezeg Yan Guyomar hag Erwan Brigant, noter, a 'n em glevas o zri evit se. An ôtro komt Perrien, perc'hen Sant-Karre, a roas douar, hag ar Werc'hez a ziellas ar marc'had dre eleiz a viraklou. An ôtro Nikol, person Lanvellek, amgredik betek hen, a c'houlennas neuze digant an ôtro Kermeno, vikel-vras Dol, o chom en Lanuon, ôtre da adsevel ar chapel ha d'oferennan enni, abalamour, emezan, d'ar burzudou bras a c'hoarveze en Sant-Karre.\nSavet a oe ha binniget, gant an ôtro Nikol, an eil sul a viz kerdu 1695, dirak eur bobl diniver ha c'houec'h prosesion, Lanvellek, Plufur, Plounerin, Plouaret, Plouneve ha Logivi. Pemp bla goude, e oe binniget tri gloc'h neve.\nAr pelerinaj a adkrogas neuze kaeroc'h 'vit ne oa bet biskoaz. Dont a raed da Zant-Karre betek eus Brest, Skaer, Rostren, Laruen, Pleuzal. Pelerined a ra badezi bugale ganet' eno ; darn-all, skoet gant ar c'hlenved, e tigoue d'eze mervel hag a gav en Sant-Karre dor ar baradoz, Porta cœli.\nEr bla 1705, adalek goueliou Pask betek ar Pantekost. e oe laket 709 oferen en chapel ar Werc'hez. Hirie, e c'haller c'hoaz, hep nep gaou, lavaret e tremen ouspen ugent mil pelerin dre ar chapel vinniget, etre sul ar Pantekost ha sul an Drinded.\nParousianiz Lanvellek hag o beleien ne lezfont biken da vont da hesk ar feunteun a c'hrasou strinket en o zouez.\nAr pardon a ve grêt eus ar c'haeran, bep bla, en kerz goueliou ar Pantekost, sadorn, sul, lun ha meurz.\nDa oueliou ar Werc'hez, an 2 a viz c'houevrer, ar 25 a viz meurz, ar 15 a viz eost, an 8 a viz gwengolo hag an 8 a viz kerdu, e ve oferen-bred, gousperou ha prosesion ebarz ar chapel.\nWar ar pemde, ve oferen d'al lun, d'ar gwener ha d'ar zadorn alïes.\nGant kovesât, kommunian ha pedi evit mad an Iliz, ar belerined a c'hall gonid induljansou bras epad eizved ar Pantekost ha da oueliou ar Werc'hez, pa ve oferen-bred en Sant-Karre.


Journal de Renaud Camus, mardi 3 décembre 2013\ncréée le mercredi 4 décembre 2013, 12 h 26Paris, Tombe-Issoire, mardi 3 décembre 2013, minuit et demi. Durant les longs hivers plieusains je tremble de froid dans nos grandes salles et rêve d’un ~~~~ ~~~~~~ ~~~~~~~~~~~~ ~~~~~~~~~ ~~~~~ ~~~~~~~~~~ ~~~ ~~~ ~~~~~~~~~~~~, ~~~ ~~~~-~~~, ~~~~~ ~~~~~ ~~ tout moment délicieuse, ~~~ ~~~~~~~~~ ~~ ~~~~~~~~. ~~~ ~~~ ~~~~~~~~~~~ ~~~~ ~~~ ~~~ ~~~~~~ ~~~~~~~~~ ~~~~~~~~~~ ~~~~ ~~~~ ~~~~~~~~~ ~~~~~~~~~~~ ~~~ ~~~ ~~~~~~~~~, ~~~~, ~~~~~ ~~~~ ~~~~~~~~ ~~~ XIVe ~~~~~~~~~~~~~~~, je me gèle ~~~~~~~, ~~~~~~ ~~~~~, ~~~~ ~~~~~ ~~~ ~~~~~~~~~~~~~ ~~~~~~~~~~~ ; ~~~ ~~~~ ~~~~~~ ~~~~~ ~~~~~ ~~~~~~, ~~~ ~~~~~~ ~~~~~~~ ~~~ ~~~~~~~ ~~~ ~~~~~~~. ~~~~~ ~~~~~-~~~~~ ~~~ ~~~~~~ ~~~~~~~ ~~ mezzanine, avec son ~~~~~~~~ ~~~~~~~~~ ~~~ ~~~ ~~~~~~ ~~~~~~~ ~~~~ ~~~ ~~~~~~~ ~~~~~~ ~~~~ ~~~~~~~ ~~~ ~~~~~~~~~ — ~~~~~ ~~~~~~~~ ~~~~ ~~~~~~-~~~, ~~~ ~~~~ ~~~~~ —, ~~~~-~~~ ~~~ ~~~~~ ~~~~ ~~~~~~~~~~~~~~ des logis de ~~~ ~~~~~~, ~~~ ~~~~~~ ~~~~~~~~~~ ~~ ~~~~~~~~~ ~~~~ ~~~~ ~~~~~~~~~ ~~~ ~~~~~~~~~ ~~~ ~~~~~~~~~, ~~~~~~ ~~~’~~~~~~ ~~~~~ ~~ ~~~~~ ~~~~ ~~~~~~~~~ ~~’~~~~. ~~’~~~ ~~~~~~~~~ ~~~~~~~~~~, ~~~~~~~~ ~~~ dois rester quelques ~~~~~~ ~~~~~~~ ~~~~~ ~~~~ ~~~~~~~~ ~~~~~~~~~~~~, ~~~ ~~~ ~~~~~~~~~ ~~~~~ ~~~~~~~~ ~~~~~~~~ ~~~~ ~~~~~ ~~~~~ ~~~~ ~~~~~~~~ ~~~~~~~~~ ~~~ ~~~~~~, ~~~ ~~~~~ ~~~ ~~~~~~-~~~~~~~~-~~~-~~~~~, ~~~ ~~~~~~~~~~~~, ~~~ Fontainebleau, voire d’Orléans : ~~’~~~~~~~~ ~~~ ~~~ ~~~ ~~~~ ~~~~~ ~~~~~ ~~~~~~ (~~~~~~~ ~~~’~~~ ~~~~~~ ~~~~~~~~ ~~~~~ ~~~~~~, ~~~~~ ~~~~ ~~~~~~~…). ~~~~~~~~~~ ~~’~~~ ~~~~~~~ ~~~~~~~ ~~~ ~~~~~~~~, ~~~~~ ~~~~~~~~~~~~~ ~~~ ~~~~ pour lequel je ~~~~~ ~~~ ~~~~~~~~ ; ~~~ ~~~~~~ ~~~~~~~ ~~~ ~~~~~~~~~~~~ : ~~~~ ~~~~~~~~, ~~~~~, ~~~~~~~ ~~~~ ~~~~ ~~~~~~~~~. ~~~ ~~~ ~~~~~ ~~~~~~~~~ ~~~ ~~~~~~~~ ~~~ ~~~~ ~~~~ ~~~~~~~~~, ~~~~, ~~~~~ un succès d’ailleurs ~~~~~~~ ~~~~~~’~~ ~~~~~~~~. ~~~ ~~~~~~~~’~~~~, ~~~~~~ ~~~ ~~~ ~~~~~~~ ~~~~~ ~~~~~~~~~ ~~~ ~~~ ~~~~~ ~~~~ ~~~~~~, ~~~~~~ ~~~~~ ~~’~~~~~~ ~~~~~~~~~ ~~~ ~~~~~~~~ ~~~ ~~~~, ~~~~~ ~~~~~~~ ~~’~~~ un faible coupable, ~~~ ~~’~~~~~~~~~ ~~~~ ~~~~~~~~~~~ ~~~~~~~ ~~~ ~~~~~~~, ~~~ ~~’~~~ ~~~~~ ~~~~ ~~~~~ ~~~ ~~~~~, ~~~~ ~~~~~~~~ ~~’~~~~~~ ~~ ~~~ ~~~~~~~~~~~~, ~~~ ~~~~~ ~~~~~ ~~ ~~~~~~~~ ~~~ ~~~~ d’eau chaude que ~~’~~~~~~~ ~~~ rassembler.\nQuel ~~~~~~ ~~~~~~~~~ ~~~~~~~ ~~~ ~~~~~~~~, ~~~ ~~~~~~~ ~~’~~~~~~~~~ pas !\nJ’étais ~~~~~ ~~~~~~~~ ~~ ~~~~~~ ~~~~~~~~~ ~~~~~~~~~~, ~~~ ~~~~~~~~~~~ ~~~~~ ~~~~~~~ ~~~~~~~~~~ ~~~~~, ~~ ~~~~ ~~~~~~, une phase de ~~~~-~~~~~~~~~~~~~~~~. ~~~~~ ~~’~~~~~~~~~~~ ~~~ ~~~~~~ ~~~~~~~ ~~’~~ ~~~~~ ; ~~~, ~~~~~ ~~~~~~~~~~~, ~~’~~~~ ~~~~~~~~~~ ~~~~-~~~~~ ~~~~ ~~’~~ ~~~~~. ~~~ ~~~~~~~ ~~~’~~~ ~~~ ~~~~~ ~~~~~~~~ ~~~ ~~~~ ~~~~~~~~~~~~~, ~~~ imagier, un compétent ~~~~~~~~~~~~ ~~’~~~~~~~, ~~~~~~~~~~~, ~~~~~~~~, ~~~~~~~~~~ ~~~~~~~~~~~ ~~~ ~~~~~~~~ ~~~~~ ~~~ ~~~~~~~~, ~~’~~~~ ~~~~~, ~~~~~ ~~~~~~ ~~~~~~~~~~~~~~~ ~~~ ~~~~~~~~~~~~~ ~~~ ~~~~~ ~~~~~~ ~~~ ~~~~~~~~~~~ ; ~~~~~ ~~~~~~~~~~~ ~~’~~~~~~~ ~~~~ grand-chose, in fine, ~~~’~~~ ~~~~ ~~~~~ pour ~~~ bon, ~~~~~ ~~~~~ ~~~~~~~~ ~~~~~~~~~~ ~~~ ~~~~~~~ — ~~~~~ ~~~~ “peinte”.\nJ’écrivais ~~ ~~’~~~~~~~~ ~~~~ ~~~~~~~ ~~~~~~ (~~~~~~~~) ~~~~~~ ~~ ~~~ ~~~~~~~~ : ~~~~~~ l’est davantage encore ~~ ~~~~~~~~~~, ~~~ ~~~~~~ ~~~~ ~~’~~~ ~~~~ ~~~~~~~ ~~~~ ~~~~ ~~~~ ~~~ ~~~~~ ~~~~~~~~~ ~~’~~~ ~~~ ~~’~~~~~~, ~~ ~~~~~~~ ~~’~~~~~~~~ ~~~ ~~~~~~~, ~~~~ ~~~~~~~~~~~ ~~~ ~~~ ~~~~~~, les noirceurs du ~~~~~~ ~~~ ~~~~ ~~~~~~~~~~ ~~~ ~~’~~~~~~. ~~~~~~~~~~ ~~~~~ ~~~ ~~~~~~~~ ~~~~~~~~~ ~~~~~~~ ~~~ ~~~~~~~~~~~ ~~~~~~~~~~~~, ~~~~ ~~~~~~~~~ ~~~ ~~~~ ~~~~ ~~~~~ ~~~~~ ~~~ ~~~~~~~~~~~~~~ ~~~~~~~~~~~~ ~~~ ~~~~~~~, par exemple ; mais ~~~ ~~~~~~~~~ ~~~~~-~~~~~ ~~~ ~~~~~ ~~~~~~~ ~~~~~ ~~~~~~ ~~~~~ ~~~~~, ~~~ ~~~~~~ ~~~~~ ~~~~ ~~~ ~~~~~~ ~~~~~~~ ~~~~ ~~~~~~~ ~~~ ~~~~~~~ ~~~ ~~~~~~~~ ~~~ ~~~~~~~~~~ — ~~~~~~~ phusis, dirait Marcheschi (~~~~~~~~~ ~~~~ ~~~~ ~~~~~~~~~~~ ~~~~~~). ~~~~ ~~~~~~~~~ ~~~~ ~~~~ ~~~~~~~~~ ~~~ ~~~~~~~ ~~~~~~~ ~~~~~ (~~~ ~~~~~~~~). ~~~ ~~~~ ~~~~~~, ~~’~~~~~ ~~~~~~ ~~~~~ ; ~~~~~ ~~~~ ~~~~~ ~~~~~~~~~~, ~~~ pas très profondément.\nLa ~~~~~~~, ~~~ ~~~ ~~~~~ ~~~~~~~~~~~~ ~~~~~ ~~~ ~~~~~~~ ~~~~~~~~~, ~~~~, ~~~~~~, ~~~~~ ~~~~~~ ~~~~~~~, ~~’~~~~~~~~~ ~~~ ~~~~~~~~ ~~~~~~~~~~ ~~~~ ~~~~~~~~ : ~~~ ~~~~~~ ~~~~~~ ~~~~~~~~~~~ ~~~~~~~~~~~~~~~ ~~~~~~~~. ~~~ montre des ruines : ~~~~~~ ~~~~~ ~~~~~~~ ~~~~ ~~~~~~~~, ~~~ ~~~~ ~~~~~~~~~~~~. ~~~~~~ ~~~ ~~~ ~~~~~~~ ~~ ~~~ ~~~~~~~~~~ ~~~ moderniste Verdun, ~~~ ~~~~~~~ ~~~~~~~~~~~~~ ~~ ~~~ ~~~~~~~ ~~ ~~~ ~~~~~~~~ ~~~ son sujet.\nJe passe ~~~~ ~~~~ ~~~~~~~~~ ~~~~~~~ ~~~~~~~~~~~~~~, ~~~~ ~~~~~~~~~~ ~~~ ~~~~~ ~~~~~~~~ ~~~ ~~~ ~~~~~~~~~ ~~~ ~~~~~~~~~~~. ~~~ ~~~~~~ ~~~~ ~~~~~~ ~~~~~~~~~ ~~~ ~~~~~~, Vasouy, Bord ~~~ Loire, Les Andelys, que, bon, ~~~ ~~~ ~~~~~~~ ~~~~ ~~~~ — ~~~, ~~~, ~~~ ~~~~ ~~~~ ~~~~ ~~~~~ ~~~ ~~~~~~~~~ ~~~ ~~~~~~~~~, ~~~~ ~~~~~~ ~~~~~~.\nvoir l’entrée du mardi 3 décembre 2013 et son image dans Le Jour ni l’Heure


Pleñver - Wikipedia\nChapel Intron-Varia Rekourañs.\n2 938 ann. (2018)\n47° 39′ 04″ Norzh\n3° 04′ 13″ Kornôg / 47.651112, -3.070278\nkreiz-kêr : 31 m\nbihanañ 5 m — brasañ 53 m\nPleñver (Ploemel e galleg) a zo ur gumun eus Breizh e kanton Kiberen e departamant ar Mor-Bihan.\nMelestradurezh: krouet e voe kumun Pleñver e 1790. Gant al lezenn eus an 23 a viz Eost 1790 e voe lakaet da bennlec'h kanton Pleñver gant div gumun ennañ: An Ardeven ha Pleñver; e Bann an Alre e oa; gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe dilamet kanton Pleñver ha lakaet Pleñver e Kanton Belz, bet krouet e 1801; lakaet e voe en Arondisamant an Oriant e 1800 .\n62 waz eus ar gumun a gollas o buhez abalamour d'ar brezel, d.l.e. 4,03 % eus he foblañs e 1911 .\nMervel a reas 15 den ag ar gumun abalamour d'ar brezel .\nIliz katolik Sant-Andrev.\nChapel Intron-Varia Rekourañs, XVIvet kantved, er vourc'h.\nIliz katolik Sant-Andrev, XIXvet kantved.\nE distro-skol 2020 e oa 51 skoliad enskrivet er c'hlasoù divyezhek (13,5 % eus skolidi ar gumun evit a sell ouzh ar c'hentañ derez) .\nD'an 21 a viz Genver 2021 e oa bet votet emezelañ d'ar garta Ya d'ar brezhoneg gant Kuzul-kêr ar gumun.\nJozef Madeg, (1923-5 a viz C'hwevrer 2013), eskob katolik Fréjus-Toulon. Beleget e 1947 goude e studi e kloerdi sant Loeiz Roma (aotreeg war ar feizoniezh hag ar skiantoù war ar Bibl) e voe rener kloerdi Gwened e 1965. Anvet Vikel-vras e 1975 e voe eskobet e 1983. D'ur mare m'edo an Iliz e Frañs o kouezhañ en he foull e tigoras ur c'hloerdi bras a reas berzh mat e Toulon hag e roas degemer d'ar c'humuniezhioù nevez a oa gwelet fall e Frañs: kumuniezh Sant-Marzhin, kumuniezh an Emmanouel, kumuniezh ar Verb a vuhez.\nJoseph Le Pévédic, (3 a viz Kerzu 1879-9 a viz Here 1964 e Gwened), maer ar gumun, kuzulier Kanton Belz ha kannad ar Mor-Bihan e Kambr an deputeed .\n(br) Pleñver war lec'hienn Geobreizh\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 259\n↑ Cassini - EHESS - Pleñver - Fichenn ar gumun\nAdtapet diwar « https://br.wikipedia.org/w/index.php?title=Pleñver&oldid=1895588 »\nKemmoù diwezhañ degaset d'ar bajenn-mañ d'an 18 C'hwe 2021, da 16:15.


Élodie Callac - Wikipedia\nÉlodie Callac, ganet e 1979  e Villerville (Calvados), zo un hinourez c'hall.\nÉlodie Callac he deus tapet ur vestroniezh war ar skiantoù fizikel ha diplomet e voe gant Skol vroadel an hinouriezh e 2003. Er memes bloavezh e voe degemeret e skipailh mediaoù Météo-France. Abaoe 2009 e kemer perzh evit sevel kemennadennoù an hin evit ar vro.\nEzel eo eus skipailh an hinouriezh er chadennoù France Inter ha France Info. Erlec'hiañ a ra Jacques Kessler ha labourat a ra gant Joël Collado ha Jean-Michel Golynski. Ar c'hentañ maouez eo o labourat evel rakwelerez war an hin war Radio France. Kinniget he doa he c'hentañ abadenn hinouriezh d'an 20 a viz Gouhere 2013 .\nAbaoe an 28 a viz Kerzu 2015 e kinnig abadennoù war an hin war France Inter, e-lec'h Joël Collado .\nAdtapet diwar « https://br.wikipedia.org/w/index.php?title=Élodie_Callac&oldid=1906717 »\nKemmoù diwezhañ degaset d'ar bajenn-mañ d'an 13 Gou 2021, da 11:20.


Passendale - Wikipedia\nPassendale en izelvroeg, Passchendoale e flandrezeg kornôgel, a zo ur rann-gumun e Flandrez Belgia e rannvro Westhoek hag e proviñs Kornôg-Flandrez. Ur gumun e oa gwechall; gant lezenn 1977 eo bet lakaet e kumun Zonnebeke.\nLec'hiadur Passendale e Kumun Zonnebeke hag e Belgia\nKod post 8980\nGorread 22,22 km2\nHed 03° 01' ..Reter\nLed 50° 54' ..Norzh\nUhelder .. m\nPoblañs hep kontoù doubl 2 953 (2007)\nStankter 132 a./km²\nan iliz hag ar gêriadenn a voe distrujet razh e-pad Emgann Passendale;\ntapet e voe ar gêriadenn gant an Alamaned e miz Ebrel 1918, araok bout kemeret gant Lu Belgia d'an 28 a viz Gwenholon 1918.\nSkeudenn a-us: Passendale kent Emgann Passendale (Trede Emgann Ieper); skeudenn dindan: Passendale goude an emgann\nIliz katolik Sint Audomarus\nAr monumant kanadian e Crest Farm el lec'h bet tapet gant ar 72nd Battalion (Seaforths) Canadian Expeditionary Force (CEF) hag ar gêriadenn\nAr monumant kanadian.\nBered ar C'hommonwealth:Tyne Cot Cemetery\nAfrika ar Su 90\nAostralia 1 369\nKanada 1 011\nRouantelezh-Unanet 8 962\nHollad 11 956\nUr vered ag ar Brezel bed kentañ eo, an hini vrasañ eus beredoù brezel ar C'hommonwealth er bed a-bezh. Implijet e voe adalek an 6 a viz Here 1917 betek dibenn Meurzh 1918. Douaret e voe enni 343 soudard eus Lu ar Rouantelezh Unanet ha Lu Kanada. Tapet e voe ar vered hag ar gêriadenn gant an Alamaned e miz Ebrel 1918, araok bout kemeret gant Lu Belgia d'an 28 a viz Gwenholon 1918. Goude an arsav-brezel, degaset e voe enni ur bern korfoù soudarded kemeret e beredoù bihan ag ar vro tro-dro. \nBered ar C'hommonwealth:Passchendaele New British Cemetery\nAfrika ar Su 3\nRouantelezh-Unanet 1 026\nHollad 2 098 (pe 2 101)\nUr vered ag ar Brezel-bed kentañ eo. Savet eo bet goude an arsav-brezel. Degaset e voe enni ur bern korfoù soudarded marvet en emgannoù e Passendale hag e Langemark. Dianav eo chomet tro 1 600 anezhe. \nAdtapet diwar « https://br.wikipedia.org/w/index.php?title=Passendale&oldid=1791990 »\nDernière modification le 29 Ebr 2018, à 16:58\nKemmoù diwezhañ degaset d'ar bajenn-mañ d'an 29 Ebr 2018, da 16:58.


Anjela Duval - Oberenn glok\nAnjela Duval eo ar plac’h-se a laboure douar he feurm vihan – Traoñ-an-Dour – diouzh an deiz hag a gemere he c’haieroù diouzh an noz evit skrivañ barzhonegoù deuet da vezañ e-mesk ar re muian-karet e brezhoneg. He yezh pemdez ‘oa ar brezhoneg ha desket he doa ar yezh lennegel, he doa pinvidikaet gant he gerioù, he c’hizidigezh. Diskouez a ra he barzhonegoù he c’harantez spiswel evit an natur, he c’hounnar a-enep da ziskar ar brezhoneg, hec’h ankenioù, he fent…\n20 vloaz eo Mignoned Anjela er bloaz-mañ !\nHag evit lidañ hon 20 vloaz emaomp gant ur souezhenn evidoc’h !\nGwengolo 2018 – Degouezhet eo !\nHag ar re o deus bet ‘nezhañ zo tres plijet ‘walc’h war o fennoù ! :p\nNa ganeoc’h ? Petra ‘ta ‘vo lennet ganeoc’h neuze, ‘tal an tan, er goañv goude koan ?\nMiz Even 2018\nEvidoc’h-c’hwi e vo embannet Anjela, ur c’haer a levr divyezhek brezhoneg-galleg, a-benn adkavet Anjela dre he gerioù dezhi, ha gant doare tresañ Christelle Le Guen, barzhoniezh ennañ. El levr-mañ ho po ar blijadur da vont da heul Anjela war douaroù Treger he zud…\nKontañ a ra, er romant treset-mañ ur 100 pajennad bennak dezhañ en holl, pegen stag eo he c’halon ouzh Breizh he bro, ouzh ar beizanted hag o mod da vevañ, ouzh he yezh. Ha komz a ra ivez deus he c’harantez evit an dud eeun…\nDa heul ar pajennoù, tammoù warne deus he lizhiri pe deus pennadoù-kaoz ganti, pe c’hoazh tammoù deus he barzhonegoù, e c’hwezho warnoc’h spered Anjela. Pa ‘c’h eo-hi ar “feunteun” pe ar “stivell gozh”, nerzh en he sell reizh war ar bed a dalv hirie c’hoazh…\nProfit Anjela deoc’h-c’hwi, profit Anjela d’ho mignoned !\nRoit ur gwir skoazell deomp en ur rakprenañ ar romant treset diouzhtu. Evel-se ho po ar blijadur da gaout hoc’h albom kerkent hag e miz Gwengolo 2018, a-raok ne vefe kavet er stalioù-levrioù en diskar-amzer.\nEvit se, dav leuniañ ar baperenn rakprenañ amañ stag ha kas anezhi dimp, asambles gant ho chekenn, da : Mignoned Anjela, 4, ar Genkiz, 22340 Plevin\nHo pet ar vadelezh da skignañ ar c’heloù en-dro deoc’h !\nBet eo skipailh An Taol Lagad (F3 Iroise) o c’houlenn\ngoût hiroc’h war ar raktres d’ar Gwener 29 a viz Even 2018…


Pajenn:Perrot - Bue ar Zent.djvu/124 - Wikimammenn\nPajenn:Perrot - Bue ar Zent.djvu/124\nsantez janned de valois\nAr pabed o deus embannet al lezen ze, ha netra n’hallo dont a benn d’o lakât da rei dispanz diouti da zen. Herri VI, roue Bro-Zôz, a zo en em zistaget diouz an Iliz, ha distaget e rouantelez, d’e heul, mes n’an eus ket bet eus a Rom an dispanz a c’houlenne. Prinsed an Alamagn a zo en em zistaget diouz an Iliz ha distaget o c’henvroïz, d’o heul, mes n’o deus ket bet eus a Rom an dispanz a c’houlennent. An dispanz-ze n’eo ket bet roët biskoaz, na ne vo roët birviken.\nIV. Ar skiant-vat a gondaon an divors, rak an divors a zismantr ar familhou. War digare ober vad da unan, n’haller ket ober droug d’an holl.\nV. Ar skiant-prenan a gondaon an divors, rak digeri ra, en Bro-Frans, eur gouli euzus, ha, ma ne ve ket stanket hepdale, a gaso anezi betek ar maro.\nAn Iliz eta ne dorro, na ne dorras dimezi ebet biskoaz. Mes a-wechou, e lec’h ma zo dimezi, da welet, n’eus dimezi ebet, da c’houzout, pe abalamour ar re a zo êt an eil gant egile a oa dic’halloud, pe abalamour m’oant kerent, pe abalamour m’oant eureujet a-grenn en despet d’e. Setu petra c’hoarvezas gant Loeiz XII ha Janned de Valois. Ar pab n’en deus ket torret o friedelez ; embann an eus grêt hepken, goude enklask, ne oa bet priedelez ebet etreze biskoaz.\nTrizekvet devez a viz C’houevrer\nEskob Alexandri ha Doktor eus an Iliz (***-445)\nSant Sirill a oa niz da Deophil, eskob Alexandri, hag a oe savet ha skolaet dindan daoulagad e eontr. Pa varvas, er bla 412, e oe hanvet da vont en e blas. Epad an daou vla ha tregont ma oe eskob, Sirill an evoe gwalc’h e galon da c’houzanv, ha dalc’h-mat da stourm. Pa veze deut a benn da rei lamm d’eur rumm enebourien, eur rumm-all a zave en e eneb, kerkent.\nDa gentan, judevien Alexandri, o welet e vihanae bemde o niver hag e kreske hini ar gristenien, a yeas en kounnar eneb ar re-man ; o gwaskan rent, bep gwech ma kavent an tu.\nSirill o fedas da lezel e dud en peuc’h, mes elec’h terri d’e, e gomzou na rejont nemet o lakat da gounnari gwasoc’h-gwaz, ha, dre zindan, en em glevjont da lazan holl gristenien kêr. Evit en em anaout, o devoa kemeret, da verk, eur bizaou kroc’hen palmez. Eun nozvez eta, eur\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/124&oldid=140364 »


Arm nukleel - Wikipedia\nTarzhadenn nukleel e Nagasaki, d'an 9 a viz Eost 1945\nUn arm nukleel a zo un arm nann-henvoazel ma'z implijer energiezh fision nukleel nukleüsoù atomek pounner (uraniom pe plutoniom, pa reer gant bombezennoù A), ha hini re skañv (hidrogen, pa reer gant bombezennoù B) pe dre veskañ an daou fenomen. Lavaret e vez ez eo nann henvoazel an armoù nukleel peogwir ez eo gwall zisheñvel o efedoù distrujañ (kresk ar wrez, skinoù) diouzh re an danvezioù-tarzh boutin. Gant TNT e reer evit muzuliañ nerzh energiezh an armoù nukleel.\nDiv wech eo bet implijet an armoù nukleel gant arme SUA e-pad an Eil Brezel-bed, da vombezenniñ Hiroshima ha Nagasaki, e Japan. Hervez ar mammennoù e lavarer e voe lazhet etre 110 000 ha 250 000 den gant ar bombezennoù-se.\nHervez enklaskerien SIPRI e oa etre 20 000 ha 50 000 arm nukleel prest da vezañ implijet er bed a-bezh e miz Genver 2011.\nGwelet ivez[kemmañ | kemmañ ar vammenn]\nBombezadennoù atomek Hiroshima ha Nagasaki\nMuioc'h a restroù diwar-benn\na vo kavet e Wikimedia Commons.\nAdtapet diwar « https://br.wikipedia.org/w/index.php?title=Arm_nukleel&oldid=1937136 »\nKemmoù diwezhañ degaset d'ar bajenn-mañ d'an 21 Gen 2022, da 05:07.


Karbonifer - Wikipedia\nPempvet marevezh ar Paleozoeg eo ar c'harbonifer, anvet ivez Marevezh ar glaou. Padet en deus eus diwezh an Devonian, 359,2 milion a vloavezhioù zo, betek deroù ar Permian, 299,0 milion a vloavezhioù zo. Evel evit an darn vrasañ eus ar marevezhioù koshañ eo anavezet mat ar gwiskadoù maen a verk e zeroù hag e ziwezh met diresis eo e deiziadur. Hervez ar gweleadoù glaou a furmas en e gerzh eo anvet ar c'harbonifer. Ar Missisippian eo anvet lodenn gentañ ar c'harbonifer hag eben zo badezet Pennsilvanian\n1.1 Pennsylvanian diwezhat Kasimovian\n1.2 Pennsylvanian krenn Moscovian\n1.3 Pennsylvanian abred Bashkirian/Morrowan\n1.4 Mississippian diwezhat Serpukhovian\n1.5 Mississippian krenn Visean\n1.6 Mississippian abred Tournezian (koshañ)\n3 Reier ha glaou\n4 Buhez ar c'harbonifer\n4.1 Divellkeineged ar morioù\nRannet eo ar c'harbonifer e daou ismarevezh, ar Mississippian hag ar Pennsilvanian, hag en un niver bras a ismareadoù:\nPennsylvanian diwezhat KasimovianAozañ\nPennsylvanian krenn MoscovianAozañ\nPennsylvanian abred Bashkirian/MorrowanAozañ\nMississippian diwezhat SerpukhovianAozañ\nMississippian krenn ViseanAozañ\nMississippian abred Tournezian (koshañ)Aozañ\nKiladeg ar morioù a verkas dibenn an Devonian ne badas ket. E-pad ar Misisippian e oa goloet darn vrasañ an izeldirioù gant morioù bas. Ar wrez a zigreskas war-dro penn-ahel ar su, avat, ha skornet e chomas su Gondwana e-pad an holl varevezh. N'anavezer ket hag e o ar skornegoù-se ar peurrest eus re dibenn an devonian pe o-doa en em furmet e-pad ar c'harbonifer. Levezon ebet war hiniad an trovanoù o-deus, avat. Koadegoù lagennek a greske 30° hepken diouzh bevenn ar skornegoù.\nE krenn ar marevevezh e tigreskas adarre live ar morioù ar pezh a voe abeg ul lazhadeg vihan. Da get ez eas un lodenn vras eus ar grinoided hag eus an ammonitoù. Merkout a ra an darvoud-se an harzhoù etre ar Misisippian hag ar Pennsilvanian.\nUn amzer ag orogeniezh oberiant e oa ar c'harbonifer. Kevandirioù ar su, hag a furme ar Gondwana a stokas ouzh Laurusia a-hed ar pezh a zo deut da vezañ biz Amerika hiziv. Degas a reas an dra-se an orogeniezh Hersiniek en Europa hag an orogeniezh Alleghaniek en Amerika. Brasaat a reas ivez ar menezioù Apalach dre grouiñ ar menezioù Ouachita er su dezho. En hevelep amzer e kejas darn vrasañ eus ar pezh a zo ar blakenn euraziatek hiziv gant Europa a-hed ar menezioù Oural. Sina ar Su ha Sina an Norzh hepken a chome dizalc'h. An dreistkevandir nevez, Pangea e anv, en-doa furm ur O.\nDaou veurvor a oa e-pad ar c'harbonifer : Panthalassa a c'holoe darn vrasañ an Douar ha Paleotethis a oa e kreiz Pangea. War-zigresk e oa ar meurveurioù arall ha da get ez ejont pa douezas ar c'hevandirioù a rible anezho.\nMeurvor Rheek (serret gant unvaniezh norzh ha su Amerika),\nMeurvor Oural (serret gant stokad Baltica ha Siberia)\nMeurvor Rak-Thethy (Serret gant stokad Sina an Norzh ha Siberia)\nReier ha glaouAozañ\nEn Europa ez a gwiskadoù raz, krag, skiltr ha glaou d'ober reier ar c'harbonifer. Asambles e furmont ar pezh a vez anvet cyclothems er Stadoù-Unanet ha coal measures e Breizh-Veur. Goueledennoù ar c'harbonifer abred a vez morel ar peurliesañ, ar pezh a zispleg disrannadur ar c'harbonifer e Amerikan an Norzh. Ar glaou furmet e-pad ar c'harbonifer a bourvezas darn vrasañ an trelosk evit an dispac'h greantel hag ur pouez armerzhel bras en-deus c'hoazh hiziv.\nEvit daou abeg e voe furmet glaou ar c'harbonifer. E-pad ar marevezh-se e tiwanas ar gwez kentañ gant plusk met ar bakteri barrek da ismoriñ al lignin. Mat tre e oa ar marevezh evit kreskadeg koadegoù geunniek bras. Daoust ma oa uhel a-walc'h live ar morioù izeloc'h e oa eget e-pad an devonian, ar pezh a frankizas kelc'hiadoù-aod bras. Kalz karbon a voe beuziet er reier, a pezh a voe kaoz d'ur c'hresk eus ar feur oksigen en atmosferenn. 35% a dizhas, war a greder, ar pezh a zegasas tanioù-gwall hag a aesaas diorrodigezh amprevaned ramz.\nE biz Amerika e vez boutinoc'h ar gweleoù morel e-pad deroù ar c'harbonifer eget e fin ar marevezh.\nBuhez ar c'harboniferAozañ\nDivellkeineged ar morioùAozañ\nEr meurvorioù e oa ar strolladoù pennañ ar foraminiferae, Anthozoae, bryozoae, brac'hiopodoù, ammonoided, ec'hinodermed (krinoided dreist holl),ha C'hondric'hthyed (ar bleizi-mor hag o c'herent).\nEvit ar wech kentañ e furme ar foraminiferae darn vrasañ eus faon ar morioù. Fonnus e oa ar fusulinae er pezh a zo hiziv Rusia, Sina, Japan ha Norzh-Amerika. Ar genadoù pennañ arall a oa Valvulinae, Endothyrae, Archaediscused, ha Saccamminae Kavout a reer kregin a radioloariae e chertoù ar Chulm e Devon hag e Kernev-Veur.\nAnavezet e vez ar spoue dre o spikuloù dreist holl. Ar genadoù pouezusañ a a zo Cotyliscus ha Girtycoelia. Paotiñ a ra ar c'houral. Ar furmoù pennañ a zo rugosa ( Canina, Corwenia, Neozaphrentis) ha Tabulata. Ar Bryozoa a zo fonnus e rannvroioù 'zo. Ar c'herentiad fonnusañ a zo ar fenestellidae hag a endalc'h ar Fenestellae, Polypora, hag an Archimedesed.\nFonnus e oa ar brac'hyopodoù ivez. Enderc'hel a raent ar broduktided, a dizhas reoù'zo, evel ar Gigantoproductus, tra m'o-doa reoù rall evel ar Chonetes furmoù hengouneloc'h. An athyridided, ar spiriferided, ar rhynchonellided, ha an derebratulided a zo boutin.\nAnnelided evel Spirorbis ha Serpulites a zo boutin ivez e-barzh an holl rannvroioù. E-touez ar vlodeged e kreskas e niver ha pouez an divgrogeneged. Ar genadoù boutinañ a zo Aviculopecten, Posidonomya, Nucula, Carbonicola, Edmondia, ha Modiola. Ar rostrokonc'hed evel Conocardium a zo boutin ivez.\nAr c'harbonifer war Palaeos.org\nAdtapet diwar « https://br.wikipedia.org/w/index.php?title=Karbonifer&oldid=1939935 »\nKemm diwezhañ d'an 10 C'hwe 2022 da 19:03\nKemmoù diwezhañ degaset d'ar bajenn-mañ d'an 10 C'hwe 2022, da 19:03.


Pajenn:Morvan - Buez ar Zent, 1894.djvu/183 - Wikimammenn\nPajenn:Morvan - Buez ar Zent, 1894.djvu/183\n10 a Veurs\nann daou-ugent merzer\nmenii gant ar gouarner Agrikola. Hogen, Sebast ez oa d’ann ampoent daou-ugent soudard kristen. N’oant ket holl euz ar memes bro, mes holl oant potred iaouank ha potred leun a dan, potred ha ne lamment ket araok ho skeud. Hen diskouezet o devoa n’oa ket c’hoaz pell; rak epad ma tec’he ar rest euz ann arme araok ann enebourien, hi hebken o doa dalc’het mad d’ho fost, hi hebken n’o doa ket great eur gammed adren, ha goulskoude nikun anezho n’en devoa bet ann distera drouk.\nAr gouarner o veza diskleriet d’ezho bolontez ann impalaer, ann daou-ugent soudard-se a respountaz dioc’htu oa guell gantho mervel eget kinnig ezans d’ann idolou.\n« — Me zo kristen; » eme ar c’henta anezho ; « — Me zo kristen, » eme ann eil ; « — Me zo kristen, » eme ann trede ; « — Me zo kristen, » eme bep hini euz ar re all betek ann daou-ugentved.\nNeuze Agrikola a glaskaz ho gounit dre gomzou flour ha dre bromesaou kaer. « —- Gouzout a rann, emezhan, ez oc’h potred vad ha n’oc’h euz ket ho par enn arme ; hen diskouez oc’h euz great epad ar vrezel diveza. Abalamour da ze ive e c’hellit kredi ne viot ket ankounac’heat gant ann impalaer mar kirit senti outhan, » Mes hi a respountaz adarre : « — Mar d-oump en em gannet a laz-korf evit impalaer ann douar, petra ne raimp-ni ket evit impalaer ann env ? Koli a renkot ganeomp, bezit sur. »\nO klevet ar respount-se, ar gouarner a reaz ho zeuler er prizoun, karget a jadennou. Mes Jezuz-Krist he-unan a deuaz di a benn diou vech da rei nerz d’ho c’haloun. « — Eunn devez mad oc’h euz great dija, eme hor Zalver, mes red eo kendelc’her : ann nep en devezo kendalc’het betek ar fin, hennez hebken a vezo salvet. » Ann eil guech, hor Zalver a lavaraz d’ezho : « — Bezit kalet oc’h ar boan hag e viot kurunet. » Hag ann daou-ugent soudard kristen a dremene ho amzer er prizoun o kana salmou hag o c’houlenn sikour digant Doue.\nKoundaonet e ouent erfin da veza kaset, eur gordenn ouz ho gouzoug, var eul lenn skornet a ioa tost da gear,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/183&oldid=137363 »\nKemmoù diwezhañ degaset d'ar bajenn-mañ d'an 9 Eos 2018, da 21:38.


Diazezet eo Kevre Breizh\nPadrig Herve bes-prezidant Anna ar Beg teñzorourez ha Tangi Louarn prezidant Kevre Breizh.\nPublié le 1/02/11 0:25 -- mis à jour le 00/00/00 00:00\nBloaz goude he ganedigezh setu ar gengevredigezh o terc'hel hec'h emvod-meur kentañ e Karaez, e-lec'h m'eo staliet bremañ.\nTro-dro d'ar prezidant Tangi Louarn e oa bodet dileuridi an daou-ugent kevredigezh a ya d'ober Kevre Breizh, d'ar Sadorn 22 a viz Genver, evit ober bilañs 2010. War renabl an obererezhioù sevenet e kaver ar c'hendiviz etrebroadel kenaozet gant Emglev Bro an Oriant, ha bet dalc'het d'ar 27 a viz Du diwezhañ, da geñver kenstrivadeg kan al “Liet International” evit yezhoù bihan Europa. Staliet eo bet sez Kevre Breizh e Karaez ivez. Kavet ar burevioù, ur sekretourez, Kristell Treguer-Barbay, roet lañs d'ur mont-en-dro reoliek ha d'ur preder war an amzer da zont evel, da skouer, ar mod ma c'hellfe kendeuziñ Skol Uhel ar Vro hag Ajañs Teknik ar Rannvro, daou aozadur bet lakaet e pleustr tregont vloaz zo, da heul Karta 1977. “30 vloaz zo, da heul bloavezhioù a stourm, hon doa gounezet gwirioù evit ar yezh hag ar sevenadur ; emaomp o koll anezho bremañ” eme ar prezidant, ur wech displeget gantañ ar mod ma vez krennet he skoazell d'ar Rannvro gant ar Stad, hag an digresk a vo graet d'ar yalc'hadoù roet d'ar c'hevredigezhioù.\nE 2011 e echuo Kevre Breizh gant ar staliañ hag e ouestlo e nerzh da vrudañ e labour, hini ec'h izili, ha skeudenn ar yezh hag ar sevenadur war-zu an diavaez. Stourmoù a gaso da benn ivez, evel ar vanifestadeg emañ an izili o soñjal enni, d'an 18 a viz Even, e Roazhon, da sevel a-enep d'an adkempenn a vez graet d'ar strollegezhioù, da zifenn statud ha galloud ar rannvroioù, hag evit ma vo doujet ouzh liested ar sevenadurioù. “Digredus eo ar pezh zo c'hoarvezet en Okitania gant istor ar panelloù e yezh ar vro1. Poent bras eo mont pelloc'h eget promesaoù ha na vez ket dalc'het dezhe” eme Dangi Louarn c'hoazh.\nNerzh a zeu d'ar gengevredigezh ivez pa wel izili nevez o tont, evel Ar Redadeg. “Kenlabourat a reomp kalz da vare ar redadeg. Naturel e oa deomp kaout hol lec'h amañ” a zispleg Jean-Michel Sanner, he frezidant. Ken laouen all eo prezidant Kevre Breizh : “Un arouez eo deuet ar gevredigezh-se da vezañ, arouez an unaniezh en-dro d'ar yezh.”\nUnaniezh, sed ar pezh a ranko diskouez ar c'hevredigezhioù hag ar Vretoned da heul Kevre Breizh evit difenn ar perzhioù dibar a ya d'ober o identelezh.\n1. Ul lez-varn velestradurel he deus divizet ne yae ket ar panelloù divyezhek diouzh ar Vonreizh.\nLe ministre de la Culture à Rennes par Biet le 18/01/2019\nCharles Kergaravat : 'On peut sauver notre langue et notre culture grâce au numérique' par Philippe Argouarch le 08/08/2018


Emission Naoned E Live\nGloria Cicada e Live\nGloria Cicada zo ur strollad bet savet e 2020 pa oa kenf…\nEvit mizvezh ar brezhoneg hon eus pedet Garlonn da zont.…\nHarfang e Live\nHarfang 'zo ul loen-noz, ul labous-noz zoken daou benn d…\nGanet eo EMEZI un nebeud bloavezhioù 'zo, pa oa Perynn o…\nParcours Santé 'neus komañset da gompoziñ en ul lochig k…\nTous les horaires de diffusion de l'émission Naoned E Live\nDernière émission 05.05.2022\nGloria Cicada zo ur strollad bet savet e 2020 pa oa kenfinet an dud er gêr 'blam d'an enkadenn yec'hed. Ha ya, dav eo din lâr eo da gentañ Kévin ha Rebecca ur c'houplad. Ur c'houplad arzourien eta ! Rebecca zo komedianez a-vicher, kanerez emzesket e ra pep tra diwar glevet. Da 8 vloaz he doa skrivet Rebecca he barzhonegoù kentañ hag e 2010 en em gav war al leurennoù evit an arvest « Des jouets en colère.\nKévin zo eñ animatour. Koget e oa gant ar Sakso da 7 vloaz ha ne baouezo morse da c'hwezhañ er benveg-mañ. Seniñ a ra e meur a strollad ha tro nez d'en em gavout war leurennoù digor Bro-Naoned. E miz Even 2020 e klask ober gant mekanikoù elektronek : ur synthé hag ur mekanik Sampler.\nSetu ganet Gloria Cicada, un daouad kanaouennoù teknoid levezonet gant bedoù sonerezh liesseurt evel Serge Gainsbourg, Odezenn, Boris Vian pe Marie Davidson. Met ivez gant strolladoù rock evel Radiohead, Noir Désir, The Chemical Brothers, Rage against The Machine pe c'hoazh les Rita Mitsouko.\nAle bremañ ma an've'it hollved Gloria Cicada, grit anaoudegezh gant o sonerezh.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/490 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/490\neun oan, hag al loen-ze a gomze evel eun aerouant. (12) Gouarn a rea gant holl c’halloud al loen kenta en he brezans, ha lakaad a rea an douar hag ar re holl a zo o choum varnezhan da adori al loen kenta, a behini ar gouli marvel a oa bet pareet. (13) Hag ober a rea burzudou braz, beteg lakaad tan da zisken euz an env d’an douar, dirag daou-lagad an dud. (14) Ha trompla a rea an dud a oa var an douar, dre ar burzudou a oe roet ar galloud dezhan da ober dirag al loen, o lavaret d’an dud euz an douar ober eun imach d’al loen, pehini goude beza bet taol ar maro digant ar c’hleze, a oa c’hoas en buez. (15) Hag e oe roet dezhan ar galloud da rei buez da imach al loen, evit ma teuje imach al loen da gomz, hag e lekeaz laza ar re holl ne adorent ket imach al loen. (16) Hag ober a rea d’an holl, bihan ha braz, paour ha pinvidic, tud libr pe esclaved, kemer eur merk var ho dorn deo, pe var ho zal. (17) Ha den na helle prena na gwerza, nemed an hini hen doa ar merk pe an hano euz al loen, pe an niver euz he hano. (18) Aman ema ar furnez. An hini hen deuz intentamant, ra gounto an nombr euz al loen, rag eun nombr a zen eo, hag an niver anezhan a zo c’houec’h kant c’houec’h ha tri-ugent.\nGOUDE-ZE e selliz, hag e veliz an Oan en he za var menez Sion, ha ganthan kant pevar ha daou-ugent mil den, pere ho doa hano he Dad scrivet var ho zal. (2) Hag e kleviz eur vouez euz an env, henvel ouz trouz an doureier braz, hag henvel ouz trouz eur gurun vraz, hag e kleviz eun trouz a delennerien o son gant ho zelennou. (3) Hag e canent evel eur c’hantic nevez dirag an tron, ha dirag ar pevar aneval hag ar re Ancien ; ha den na helle diski ar c’hantic-se, nemed ar c’hant pevar ha daou-ugent mil, pere a zo bet prenet euz an douar. (4) Ar re-ze eo ar re n’int ket bet en em souillet gant merc’hed ; rag gwerc’h int. Ar re-ze eo ar re a heuil an Oan, pe leac’h-benag ma’z a. Ar re-ze eo ar re a zo bet prenet a-douez an dud, evel ar c’henta-frouez da Zoue ha d’an Oan ; (5) hag en ho genou n’euz ket bet kavet a faozentez ; rag dinam int dirag tron Doue.\n(6) Hag e veliz eun eal all o nijal dre greiz an env, hag an Aviel eternel ganthan, evit he brezeg d’ar re a zo o choum\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/490&oldid=125627 »


E brezhoneg, RENNES\nPartiet eo ! 40 repuad o deus savet ur seurt kêriadenn a deltennoù e park an Hautes-Ourmes e Roazhon d’ar meurzh 13 a viz gouere. E karter ar Poterie emañ ar park-se. An darn vrasañ eus ar repuidi-se a oa dija o kampiñ un tamm e pep lec’h e Roazhon, bremañ emaint tolpet en ul lec’h, just e-kichen ar c’hoarioù evit ar vugale. Kosovariz, Jeorjiz hag Albaniz eo an darn vrasañ anezho. Dilun dremenet e oa bet skarzhet tud o skwatiñ ur savadur straed Vezin, kredapl ez aio an dud-se da sevel un deltenn all er gêriadenn nevez.\nN’eo ket ur souezh ar geriadenn-se evit ar justis hag ar polis rak embannet e oa bet mui pe vui an ober war ar rouedadoù sokial pe war lec’hiennoù eus an tu kleiz-pellañ abaoe pell. Perak ‘ta n’eo ket bet suraet park an Hautes-Ourmes en a-raok ?\nTags : migrants, rennes


Strollad Broadel Skos - Wikipedia\nStrollad Broadel Skos\n(Adkaset eus Scottish National Party)\nUn danvez pennad eo ar pennad-mañ diwar-benn ur strollad politikel europat ha labour zo d'ober c'hoazh a-raok e beurechuiñ.\nAr Scottish National Party (Pàrtaidh Nàiseanta na h-Alba, "Strollad Broadel Skos") a zo ur strollad politikel eus an tu-kleiz a glask gounit frankiz bro-Skos. An eil strollad pouezusañ er vro eo, pe a-wechoù an hini kreñvañ hervez ar votadegoù. Gant Plaid Cymru en deus liammoù kreñv ha kenlabourat a ra o c'hannaded e parlamant Westminster. Un ezel eus Emglev Libr Europa eo.\nKrouet e voe ar Scottish National Party e 1934 dre unvaniezh an National Party of Scotland hag ar Scottish Party. E sez kentañ a c'hounezas e 1945 met nac'hañ a reas Robert McIntyre mont d'ar parlamant breizhveuriat ha koll a reas e sez tri miz diwezhatoc'h.Ur sez nevez a c'hounezas e 1967 pa voe dilennet Winnie Ewing da gannadez e pastell-vro Hamilton. Ur strollad pouezus e lakaas an dra-se ar SNP da zont da vezañ hag abeg aozadur ar C'hilbrandon Commission e voe. E zisoc'hoù gwellañ a c'hounezas e 1974 pa zegemeras war-dro 30 % eus ar mouezhioù. 11 kannad en doa bet neuze e parlamant Westminster.\nGoude aozadur Parlamant Bro-Skos e 1999 e oa aet ar SNP d'ar strollad-eneberezh pennañ e Bro-Skos. Emañ bremañ o ren ar vro, abaoe 2007, pa oa aet ar maout gantañ er votadeg evit Parlamant Skos. E 2011 eo bet kreñvaet c'hoazh, p'en deus tapet 69 sez diwar 129 e Parlamant Skos, ha tost ur "chelem meur" en deus graet ar strollad da geñver votadegoù Parlamant ar Rouantelezh-Unanet e miz Mae 2015 gant 56 sez diwar 59.\nD'ar 6 a viz Mae 2021 eo trec'h ar strollad en dilennadeg evit ar Parlamant.\nAlex Salmond (2004-2014)\nNicola Sturgeon (2014-bremañ)\nAdtapet diwar « https://br.wikipedia.org/w/index.php?title=Strollad_Broadel_Skos&oldid=1906428 »\nDernière modification le 8 Gou 2021, à 10:04\nKemmoù diwezhañ degaset d'ar bajenn-mañ d'an 8 Gou 2021, da 10:04.


5 a viz Mezheven 2022 – Lann-Anna\nHome Gregorian 5 a viz Mezheven 2022\n4 juin 2022 10 juin 2022\n5 a viz Mezheven 2022 DOMINICA PENTECOSTES – Ar Sul Gwenn\n5 Juin 2022 Dimanche de la Pentecôte\nAr Sul Gwenn\nEn amzer-se, e lavare Jezuz d’e ziskibion: Mar am c’harit, e virot va gourc’hemennoù.\nHa me a bedo an Tad, hag eñ a roio deoc’h ur Frealzer all, ma chomo ganeoc’h da viken.\nMa ‘z eus unan bennak hag am c’har, e viro va c’homzoù, ha va Zad er c’haro hag e teuimp davetañ *hag e vimp o chom gantañ. An neb n’am c’har ket ne vir ket va c’homzoù; hag ar gomz a glevit n’eo ket va hini met hini an Tad en deus va c’haset.\nAn traoù-se am eus lavaret deoc’h tra ma oan o chom ganeoc’h. Met ar Frealzer, ar Spered Glan, a vo kaset gant an Tad em anv, hennezh a zesko deoc’h pep tra hag a zegaso soñj deoc’h eus kement am eus lavaret deoc’h.\nLevr ar Furnez 1,7.\nSpíritus Dómini replévit orbem terrárum, allelúia : et hoc quod cóntinet ómnia, sciéntiam habet vocis, allelúia, allelúia, allelúia / Salm 67,2 Exsúrgat Deus, et dissipéntur inimíci eius: et fúgiant, qui odérunt eum, a fácie eius.\nDoue da sevel, ha setu stlabezet e enebourion; tec’hout a ra a-zirak e zremm ar re o deus kasoni outañ. Spered an Aotrou a leugn an hollved. Ha peogwir emañ o terc’hel pep tra unvanet, ec’h anav kement a vez lavaret.\nSul 29 a viz Mae 2022\nSul 12 a viz Mezheven 2022


Panthera leo : leon\nPanthera pardus panterenn\nPanthera toscana : panterenn toskana\nAr Panthera gombaszoegensis, pe Jagoar Europa, a zo ur c'hazh meur hag a veve en Europa 1,5 milion a vloavezhioù ’zo. Hendad koshañ al leon hag ar c'hizhier meur a-vremañ eo. Kavout a reer e fosilennoù e Bro-Saoz, Alamagn, Italia, Spagn, Frañs hag an Izelvroioù. Fosilennoù heñvel a-walc'h a zo bet kavet en Afrika ar reter.\nBrasoc'h e oa eget ar jagoar a-vremañ ha tapout preizhennoù brasoc'h moarvat a c'helle. Krediñ a reer e oa ar jagoar europat ul loen digenvez gant un doare-buhez heñvel a-walc'h ouzh hini ar jagoar a-vremañ. Krediñ a reer e veve er c’hoadegi dreist-holl met n'eo ket sur.\nAdtapet diwar « https://br.wikipedia.org/w/index.php?title=Panthera_gombaszoegensis&oldid=1618215 »\nKemmoù diwezhañ degaset d'ar bajenn-mañ d'an 6 C'hwe 2015, da 18:03.


Germaniom – Arsenik – Seleniom\nNiver atomek 33\nRummad kimiek Metaloid\nAozadur elektronek [Ar] 3d10 4s2 4p3\nNiver oksidadur -3, +3, +5\nSkin atomek 124,5\nTolz atomek 74,92160\nArsenik, pe Arsenom, naturel\nUn elfenn gimiek eo an arsenik, anvet arsenom ivez ; As eo e arouez kimiek, 33 e niver atomek ha 74,922 e dolz atomek. Ur metaloid eo an arsenik.\nDibaaot a wezh e kaver strinkennoù arsenik glan en natur ; dindan e stumm maenat en e gaver.\nSina eo ar c'henderc'her arsenik pennañ er bed (25 000 tonennad e 2011, dirak Chile (11 500 t) ha Maroko (8 000 t). D'o heul : Perou, Rusia, Belgia, Kazakhstan, Mec'hiko. War-dro 52 000 tonennad ag arsenik a voe kenderc'het er bed e 2011.\n4.1 Er gounezerezh\n4.2 Er greanterezh\n4.3 Er vezegiezh\n4.4 Er brezel\nOrpimant a rae ar Vretoned gant maenad an arsenik, diwar ar galleg orpiment, o tont eus al latin auripigmentum, "liv an aour".\nArsenik eo anv an elfenn, diwar ar galleg (1398) arsenic, < latin arsenicum, < henc'hresianeg Αρσενικόν arsenikon, < sirieg az-zarniqa, < perseg zarnik < *zarna ("aour") < Indezeuropeg *ghel- ("skediñ").\n• Dre fazi ez eo bet lakaet arsenic da zeverañ diouzh Αρσενικός arsenikos ("gourel", "galloudus") en abeg da c'halloud ar pistri moarvat.\nAbaoe Oadvezh an Arem d'an diwezhatañ e oar mab-den a-zivout sulfidenn velen an arsenik, pa veze lakaet en arem evit e galetaat.\nEn Henamzer e voe graet heñvel, hag implijet e veze da ober liv melen evit an arzoù. Er vezegiezh ivez e voe arveret, koulz en Europa hag e Sina, dindan e stumm trisulfidennek A2S3 (an orpimant).\nEn VIIIvet kantved e voe kenaozet an deiroksidenn arsenik (As2O3, "arsenik gwenn") gant an alkimiour arab Abu Musa Jâbir ibn Hayyân Al-Azdi. Dre m'eo divlaz ha dic'hwezh e voe ur pistri galloudus, anvet pistri ar Rouaned ha roue ar pistrioù ; ne voe ket tu d'e ziguzhat er boued kent an XXvet kantved.\nE 1250 e voe kavet an elfenn e-unan gant ar c'himiour german Albrecht von Bollstädt, lesanvet Albertus Magnus pe sant Alberzh Meur (1193-1280), dre lakaat ur meskaj orpimant ha soavon da dommañ.\nE 1649 ez embannas an apotiker german Johann Schröder daou zoare da fardañ arsenik. E 1760 e fardas an apotiker-kimiour gall Louis-Claude de Gassicourt (1731-1799), hep gouzout dezhañ pa oa o klask aozañ liv diwelus evit skrivañ, ar c'hentañ kenaoz diazezet war an arsenik, anvet kakodil (tetrametildiarsenik, C4H12As2). Armoù kimiek graet gant arsenik a voe implijet e-kerzh ar Brezel-bed kentañ.\nTost-tre d'e amezeg er strollad 15, ar fosfor, eo an arsenik. Tri stumm zo dezhañ en natur, a anavezer diouzh o liv du, griz pe velen.\nOksidet e vez pa vez lakaet da zeviñ en aer ; da drioksidenn arsenik' (AS2O3) e tro neuze, gant c'hwezh ar c'hignen ; an hevelep kenaoz a c'haller kaout dre lakaat arsenik e darempred gant an drenkenn sulfurek H2SO4. Trenkenn arsenik (H3As04)a ro gant an drenkenn nitrek HNO3 devec'hiet, ha trenkenn ortoarsenius(H3As03) dre an HNO3 tanav.\nDa 614 ° C e sec'hdarzh, da lavaret eo e tro da c'haz.\n75As eo an izotop paotañ en natur, an hini a anver As. Tremen tregont skinizotop zo bet krouet gant mab-den betek-henn, eus 60As betek 92As ; 73As eo an hini stabilañ, gant un hanter-vuhez a 80,3 devezh.\nEr gounezerezh[kemmañ | kemmañ ar vammenn]\nPistrius eo an arsenik, setu e veze implijet evit gwareziñ ar prenn diouzh an amprevaned, ar bakteri hag ar fungi dindan e stumm arsenat kouevr kromet er bed a-bezh abaoe ar bloavezhioù 1930. Adalek 2004 e voe berzet en Unaniezh Europa hag e Stadoù-Unanet Amerika, met arveret e vez c'hoazh er broioù all.\nKenaozadoù arsenik ha plom a veze arveret da wareziñ ar gwez-frouezh, met adalek ar bloavezhioù 1950 e voent erlerc'hiet gant kenaozadoù arsenik hepken, a zo dizroukoc'h evit yec'hed mab-den.\nArsenik a lakaer e boued ar yer c'hoazh, evit mirout outo a vezañ klañv hag evit ma kreskfent buanoc'h.\nEr greanterezh[kemmañ | kemmañ ar vammenn]\nEn un dileizhenn arseniat soda e souber al lêr hag ar c'hrec'hin evit tennañ an arvevaded diouto.\nE daspugnerioù ar c'hirri-tan e lakaer un nebeud arsenik da greñvaat kendeuzad plom-stibiom an elektrodoù.\nDre arsenik e virer ouzh ar zink a guitaat an arem, a zo ur c'hendeuzad kouevr-zink.\nEn elektronik ez arverer arsenid galliom (GaAs), a zo ul ledreüzenn kalz buanoc'h (ha kalz keroc'h) eget ar silikiom ; da fardañ diodoù laser ha diodoù-luc'hañ (LED, Light Emitting Diod e saozneg) en e implijer.\nNe vez mui lakaet arsenik ha plom er gwer.\nEr vezegiezh[kemmañ | kemmañ ar vammenn]\nArsenik a veze arveret kent dizoloadur an enebbevoù gant ar Skosad Sir Alexander Fleming e 1928.\nTrioksidenn arsenik As2O3 a voe arveret abaoe ar XVIIvet kantved a-benn stourm ouzh ar c'hrign-bev.\nEr brezel[kemmañ | kemmañ ar vammenn]\nA-hed Brezel Viêt Nam ez arveras ar Stadoù-Unanet ar "Gwezher Glas" (Blue Agent) , ur meskaj a 65 % kakodilat sodiom (CH3)2AsOOH ha 35 % trenkenn nitrek NaCl a zo ul lazhgeot, evit distrujañ ar rizegi hag an deliaouegi.\n↑ Geriadur Gregor a Rostrenen\n↑ (en) Etymonline Liamm oberiant 13 HER 12\nNe 'm eus ket kavet gwelloc'h lec'hienn ; netra e galleg, ha berr eo gerdarzh arsenic er geriadurioù gallek — ned eont ket en tu all d'al latin.\n↑ (en) American Chemical Society Liamm oberiant 14 HER 12\n↑ (en) ROBERT Didier, LICHTHOUSE Eric & SCHWARZBAUER Jan, Environmental Chemistry — Green Chemistry and Pollutants in Ecosystems, Springer, 2004 ISBN 978-3-540-22860-8\nAdtapet diwar « https://br.wikipedia.org/w/index.php?title=Arsenik&oldid=1979778 »


Falatzi evit ar radio. Diwar The Country, gant Martin Crimp\nRennerezh arzel : Thomas Cloarec,\nAktourien : Loeiza Beauvir , Marion Gwen, Tony Foricheur,\nTroidigezh-Dramaturgiezh : Mich Beyer,\nSonnerezh : Jérôme Kerihuel,\nSon ha trouzioù : Javier Marin Leyton,\nMerourien son : Gwenole Peaudecerf (TEATR PIBA) Jean-Marie Ollivier (DIZALE) ; Gaël Hélary (RADIO KERNE),\nProduiñ : DIZALE-RADIO KERNE,\nGrafegezh : Camille Argouac'h,\nGant sikour: Rannvro Breizh/FALB - An Artemuz e Brieg.\nL’Arche a zo ti-embann ha gwazour oberennoù Martin Crimp en galleg, www.arche-editeur.com\nUn abadenn faltazi e brezhoneg evit ar radio, a vo enrollet dirak ur publik ha skignet war eeun war gwagennoù radio Breizh, sed aze raktres nevez ha dreistordinal Teatr Piba, a gevred gant Radio Kerne ha Dizale, evit an distro-skol!\nKinniget eo bet an enrolladenn bublik e sal an Artemuz e Brieg ha skignet eo bet war-eeun war Radio Kerne, RBG, RKB hag Arvorig Fm, d'ar merc'her 16 a viz Gwengolo, adalek 8e rik.\ndiwar The Country gant Martin Crimp\nTroidigezh/dramaturgiezh : Mich Beyer\nProduet gant DIZALE – RADIO KERNE – TEATR PIBA\nPiv eo ar plac'h vadaouet dastumet da noz gant Richard war bord an douflez ?\nPerak e ro bod dezhi er gêr ?\nCorinne, Richard, Rebecca...Piv a lâr gaou, piv a lâr gwir ?\nGant Ar Maezioù e ra dimp Martin Crimp avañturiñ dre hentoù kevrinus hag arvarus ar c'hoantoù hag an anken.\nA-benn chom tost diouzh bed an « avestoù bev » eo bet dibabet gant Teatr Piba, Radio Kerne ha Dizale labourat war un oberenn c’hoariva a-vremañ : THE COUNTRY – AR MAEZIOÙ, gant ar skrivagner saoz Martin Crimp.\nKrouet e vo ar pezh-c'hoari skingomz diwar un destenn skrivet en un doare resis ha kizellet munut, ha diwar he droidigezh e Brezhoneg. Ar pep brasañ eus al labour a vo graet e-pad ar prantad pleustriñ, evel er c'hoariva, gant ar pal « lec'hiañ » anezhañ evit ar skingomz. Ar prantad « enrollañ-skignañ » a vo graet dirak arvestourien, evit chom gant ur spered « arvest bev ». Termenet e vo an dachenn c'hoariva dre ar son da gentañ neuze, ha pal an tri aktour, ar soner hag an trouzer, asambles gant al leurenner, a vo reiñ buhez da bed Martin Crimp.\nEnrolladenn bublik, d'ar merc'her 16 a viz Gwengolo : Ne chom plas ebet.\nEvit an arvesterien o deus miret ur plas, emgav da 7e30 noz - Serret e vo dorioù ar sal enrollañ da 7e45 noz. Enrolladenn da 8e rik.\n--> An Artemuz : 02 98 57 79 33 /


etrezomp - Wikeriadur\nEus etre hag -omp.\nFurm an araogenn etre, displeget er c'hentañ gour lies\nEtrezomp e kaozeemp, ha c'hoant hor boa da c'houlen petra a rea kement a nec'hamant d'ezhan; mez hini ne grede goulen. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 100.)\nM'oarvad, emezhan, o peuz klevet hano deuz ar stourmajou bet etrezomp hag ar Brusianed enn dro da gear ar Mans, [...] — (Hyacinthe Kerniliz, Kalon rannet, Le Courrier du Finistère niv. 1471, Meurzh 1908, p. 3c.)\nHelibini oa etrezomp. PIPI 1908/62\n» [...], greomp ar peoc'h etrezomp, [...] » — (Erwan ar Moal, Pipi Gonto, Kemper, 1925, p. 163.)\nPep hini a gavas mat e voued, c'hoarzhadeg a oa etrezomp hag e dibenn pred e kanjomp zoken sonioù ha gwerzioù brezhonek. — (Jarl Priel, An Teirgwern Pembroke, Al Liamm, 1959, p. 15.)\nMe a lavar ze etrezom. — (Jules Gros, Le trésor du breton parlé Première Partie, 1966, p. 169.)\n— [...]. Ur gaozeadennig all a vo etrezomp, pa'z po bet amzer d'en em soñjal ervat ha da zibab e tu piv emaoc'h. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 234.)\ngalleg : entre nous (fr)\nAdtapet diwar « https://br.wiktionary.org/w/index.php?title=etrezomp&oldid=300551 »\nKemmoù diwezhañ degaset d'ar bajenn-mañ d'an 30 Mez 2020, da 07:45.


Stumm eus an 4 Kzu 2006 da 20:04\n19 okted ouzhpennet , 14 vloaz zo\nStumm eus an 20 Du 2006 da 18:47 (kemmañ)\nStumm eus an 4 Kzu 2006 da 20:04 (kemmañ) (dizober)\nRenket e vezont diouzh o [[buander]], hervez an niver a [[follenn|follennoù]] a c'hellont [[moullañ]] e-korf ur vunutenn. Lâret e vez evel-se eo gouest ul luc'heilerez ober 15 luc'heilenn bep munutenn evit unan e vije staliet da skouer e-barzh burev un embregerezh vihan pe unan arall a vije barrek d'ober 80 luc'heilenn bep munutenn evit un ardinvik ("da broduiñ") staliet en ul lise bras a-walc'h. Gallout a reer dewerzhañ ar buander-se e pajenn dre vunutenn (pdv) eleze evit an div skouer a-us : 15 pdv ha 80 pdv. Hervez o buander luc'heilañ e vezont renket e-barzh krennennoù evel da skouer ar grennenn II pe IV.\nMoullet e vez gante war [[skoroù moullañ]] a bep seurt o kaout lies arouezadur : an tewder, dreist-holl evit ar paper, ar ment, an danvez (paper reizh, paper teuzwelus, paper treuztresañ, paper adaozet). Ar ment paper implijet peurliesañ e-barzh al luc'heilerezioù a zo deus ar ment A6 d'an hini A3. Lod anezhe a zo moaien moullañ war skoroù A2 gante evit implijoù ispisial (skritelloù da skouer).\nUn gartenn [[pelleiler|belleiler]] a vez kavet muioc'h mui bremañ a-gevret gant al luc'heilerezioù arnevez. Se a ginnig an tu da gas ur faks adalek un urzhiataer eo bet luget al luc'heilerez outañ.\n==An dalc'hen a-ratre (pe an trezerc'hel)==\nAl luc'heilerezioù 'zo ardivinkoù e vez redret c'hoazh ober dezhe un [[dalc'hen e-ratre]] (pe [[kas en dro]]) alies. Pezhioù 'zo da vezañ kemmet ingal (ar c'helorn, an unvez digelañ, ruilhioù ar forn) hag e ranker naetaat ur wech an amzer ar ruzerezioù (a gemer ar paper er c'hasedoù) kuit e vefe re a stonkadurioù a-hed amred ar paper (stonkadur 'vez graet deus ur follenn baper o teukañ e-kerz he amred e-barzh al luc'heilerez). Tud 'zo 'vez stummet a-ratozh evit al gefridi-se : kalvezourien pe teknikourien Servij Goude ar Werzh (pe SAV e galleg).\nGant an holl luc'heilerezioù e vez kavet enne ur [[konter|c'honter]] a dalvez da c'hoût pet luc'heilennoù a zo bet graet gante hag ivez war an dro da fakturiñ ar pratikoù, ar re-se da paeañ ur gevrat kas en dro hervez an niver a luc'heilennoù graet gante.\nWar gresk ec'h aio an niver a luc'heilerezioù luget oute [[modem]]où [[GPRS]] a ro lañs d'ar "pellgas en dro". Gand an benveg-se ez 'eus tu evit an ardinvik en em gevreañ ouzh ur servijer a-ziabelldiabell ha dreuzkas dezhañ peseurt skoilh a c'hellfe c'hoarvezout gantañ. Er mod-se ec'h anavezo ar servij dalc'hen e-ratre e ranko hanterañ hep ma vefe red d'an arveriad pellgomziñ hag en dazont adingalañ al luc'heilerez a-ziabell evit kudennoù elektronek dreist-holl.\nAdtapet diwar « https://br.wikipedia.org/wiki/Dibar:MobileDiff/93267 »


Pajenn:Troude ha Milin - Ar marvailler brezounek.djvu/286 - Wikimammenn\nPajenn:Troude ha Milin - Ar marvailler brezounek.djvu/286\nda guzet, emichans. — Ma oe furchet ha difurchet ar gampr ; ne choumaz koign na leac’h na oe gwelet petra a oa enn-ho, ha kaer a oe klask, den ne oe kavet. Ma rankaz ann holl mont kuit neuze hag ar roue ivez o lavaret d’he verc’h : — Alteri a rez ha brellet eo da zaoulagad, rak ne ouzoud ket petra ec’h euz gwelet. Aman ne d-euz den, hag hen kuit.\nSetu ma’z eaz ar roue ac’hano adarre, drouk enn-han enn dro-man. Hag Ivon a zeu den adarre, hag a zav sounn dirak ar brinsez. Er veach-man ar brinsez ne griaz ket, goude sellet out-han, hag o welet ne oa ket ker spountuz ha ma kave d’ezhi, e c’houlennaz petra a glaske eno. — Arabad ho pe aoun ra-z-oun, eme Ivon, me ne fell ket\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/286&oldid=144256 »


Emgleo Breiz - Wikipedia\nEmgleo Breiz a oa ur c'hevredad, pe ur c'hengevredad aozadurioù brezhonek hag a embanne levrioù skrivet en doare-skrivañ a vez graet "skolveurieg" anezhañ gant e implijerien, falc'huneg gant ar re all. Paouez a reas ar gevredigezh gant hec'h oberoù da heul diviz an 3 a viz Du 2015 roet gant Lez-varn ar C'henwerzh e Brest a zisklêrias freuz-stal ar gevredigezh.\n4.1 Er penn-kentañ\n4.2.2 Bet izili\n4.2.3 Izili a vremañ\nSavet eo bet ar c'hengevredad e 1955, evit brudañ implij ar yezh en deskadurezh, er c'helaouiñ, er vuhez foran.\nPellaat diouzh menozioù an emsav, hini a-raok ar brezel ha goude, a felle d'e renerien, ha chom feal ivez da vrezhoneg ar bobl.\nStrollañ a ra an aozadurioù breizhat pennañ hag a embann e skolveurieg. Enebet e oa ouzh Kuzul ar Brezhoneg, savet e 1958, a felle dezhañ kenderc'hel gant labour Gwalarn, ha brudañ ar peurunvan.\nPrezidant : Fañch Broudig\nBesprezidanted : Mari Kermareg, Loeiz Grall\nSekretour : Fañch Colcanap\nTeñzorour : Jakez Andre\nEr bloavezhioù 1950, e voe embannet levrioù dindan anv Emgleo Breiz, gant :\nAr Falz-Skol Vreiz, ur c'hevredad hag a oa dezhañ ur gelaouenn anvet Ar Falz-Skol Vreiz, renet e-pad pell gant Per Honoré, eus Plourin-Montroulez; er bloavezhioù 1970 e savas a-du gant un trede doare-skrivañ, a vez graet "etrerannyezhel" anezhañ gant e implijerien; goude e troas a-du gant ar peurunvan hag e voe savet ti-embann Skol Vreizh;\nAr gelaouenn Brud, hiriv Brud Nevez, renet e-pad pell gant Andreo ar Merser, hag hiriv gant Fañch Broudig.\nUr c'hatalog 450 oberenn zo gant Brud Nevez, Ar Skol Vrezoneg hag Emgleo Breiz. Bep bloaz e teu 10 pe 15 levr nevez gante. Levr ebet ken evit ar vugale, dre ma vez kelennet e peurunvan tost e pep lec'h bremañ.\nar gevridigezh Ar Falz (n'eo ket ezel ken abaoe ar bloavezhioù 70, pa voe krouet ar skritur etrerannyezhel gant Fañch Morvannou)\nar gevridigezh Bleun-Brug (tasmant)\nar gelaouenn Bleun-Brug (aet da get)\nCahiers du Bleun-Brug (aet da get)\nKengevread Kendalc'h (kelc'hioù keltiek) (n'emañ ket e-barzh ken)\nKengevread ar c'helc'hioù keltiek War'l leur\nAl Leur Nevez (Kemper ha Kerne) : kentelioù brezhoneg, dastum, embann pladennoù gant kanaouennoù poblek ...\nSkolig al Louarn (Leon Izel) : ur mirdi e Plouvien, kentelioù brezhoneg, obererezhioù evit ar vugale...\nAr Skol Vrezoneg (Brest) : Kentelioù brezhoneg, embannadurioù...\nAr Skol dre Lizer : kentelioù brezhoneg dre kenskrivañ\nar gelaouenn Brud Nevez (6 niverenn ar bloaz) : kelaouenn sevenadurel ha lennegel.\nPêr Mokaer, bet kuzulier kanton Eusa, bet prezidant Kendalc'h\nPêr Mari Mevel, kelenner ha skrivagner\nJean Tricoire, medisin, saver un hentenn-deskiñ\nArmand Keravel, skolaer ha penn Ar Falz\nAndreo ar Merser, skolaer, saver ar Skol Vrezoneg, anvet da brezidant a enor\nFañch Broudig, prezidant a-vremañ.\nE Kengevread Emgleo Breiz eo bet :\nFrançois Falc'hun (1909-1991), beleg ha chaloni, krouer ar skritur anvet gantañ skolveurieg, ha lesanvet falc'huneg,\nar breur Visant Seite (1908-1993), a savas ar Skol dre Lizer, diwar skouer Skol Ober;\nar beleg Visant Fave, bet chaloni, ha goude eileskob Kemper\nPer-Jakez Helias, kelenner skol normal\nPêr Mari Mevel\nPêr Trepos, kelenner skol-veur\nLoeiz Roparz, kelenner skol normal\nAnna-Vari Arzur, leanez\nRemi Derrien (1946-2009), kelenner saozneg, den a c'hoariva\nIzili a vremañAozañ\nFañch Broudig (prezidant a-vremañ)\nAndreo ar Merser, Charlez ar Gall, Marie Kermarrec, Gilles Goyat, Patrig Gouedig, Jakez Andre, Louis Grall, Maguy Kerisit...\nE-touez kenlabourerien Brud Nevez e kaver muioc'h-mui a dud a skrive e peurunvan da gentañ: Sylvain Botrel, Henri Dorsel, Jakez-Erwan Mouton, Envel Kerhoaz... Darn ivez o deus bet embannet un oberenn bennak e peurunvan : Mikael Madeg, Maguy Kerisit, ...\nActualité d’Emgleo Breiz ?, pennad gant Fañch Broudic e-barzh La Bretagne Linguistique\nAdtapet diwar « https://br.wikipedia.org/w/index.php?title=Emgleo_Breiz&oldid=1945850 »\nKemm diwezhañ d'an 14 C'hwe 2022 da 07:20


Pajenn:Le Gonidec - Bibl Santel pe Levr ar Skritur Sakr, eil levr.djvu/97 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/97\nar péoc’h ; pa vézô sévénet hé lavar, é vézô gwézet hag hen zô ann Aotrou en deûz hé gaset é gwirionez.\n10. Neûzé Hananias, ar profed, a dennaz ar chaden eûz a gerc’hen Jérémias ar profed, hag hé zorraz.\n11. Hag Hananias ô komza dirâg ann holl bobl, a lavaraz : Ével henn é lavar ann Aotrou : Enn doaré-zé é torrinn géô Nabukodonosor, roué Babilon, a-benn daou vloaz, out kerc’hen ann holl vrôadou.\n12. Ha Jérémias ar profed a iéaz enn hé hen̄t. Hôgen goudé m’en dôé Hananias, ar profed, torret ar chaden a ioa out kerc’hen Jérémias ar profed, é teûaz gér ann Aotrou da Jérémias, ô lavarout :\n13. Kéa, ha lavar da Hananias : Ével-henn é lavar ann Aotrou : Chadennou prenn éc’h eûz torret ; hôgen té a rai enn hô léac’h chadennou houarn.\n14. Râg ével-henn é lavar Aotrou ann arméou, Doué Israel : Eur géô houarn em eûz lékéat war chouk ann holl vrôadou-zé, évit ma vézin̄t dindan béli Nabukodonosor, roué Babilon, hag hî a vézô dindân hé véli : hag ouc’h-penn em eûz rôet d’ézhan̄ loéned ar mésiou.\n15. Neûzé Jérémias, ar profed, a lavaraz da Hananias, ar profed : Sélaou, Hananias : ann Aotrou n’en deûz két da gaset, ha té éc’h eûz lékéat ar bobl-man̄ da fisiout er gévier.\n16. Râk-sé ével-henn é lavar ann Aotrou : Chétu mé a dennô ac’hanod diwar c’horré ann douar ; hévléné é varvi : ô véza ma éc’h eûz komzet a-éneb ann Aotrou.\n17. Hag Hananias, ar profed, a varvaz er bloaz-zé, er seizved mîz.\n1. Chétu aman̄ gériou al lizer a gasaz Jérémias, ar profed, eûz a Jéruzalem d’ann dilerc’h eûz a hénaoured ann dizougadur, ha d’ar véleien, ha d’ar broféded, ha d’ann holl bobl, en dôa dizouget Nabukodonosor eûz a Jéruzalem da Vabilon :\n2. (Goudé ma oé éat Jéc’honias ar roué, hag ar rouanez, hag ar spazéien, ha prin̄sed Juda ha Jéruzalem, hag ar van̄sounérien hag ar gôfed er-méaz eûz a Jeruzalem :)\n3. Dré zourn Elasa, mâb Safan, ha Gamarias, mâb Helsias, a oé kaset da Vabilon gan̄t Sédesias, roué Juda, étrézé Nabukodonosor, roué Babilon, ô lavarout :\n4. Ével-henn é lavar Aotrou ann arméou, Doué Israel, d’ann holl zizougadur em eûz dizouget eûz a Jéruzalem da Vabilon :\n5. Savit tiez, ha choumit enn-hô ; plan̄tit liorsou, ha débrit ar frouez anézhô.\n6. Kémérit gragez, ha ganit mipien ha merc’hed ; ha rôit gragez d’hô mipien, ha rôit ézec’h d’hô merc’hed, ha ganen̄t-hî mipien ha merc’hed ; ha paottit azé, ha na zigreskit két.\n7. Klaskit ivé péoc’h ar géar, é péhini em eûz lékeat hô tizougen ; ha pédit ann Aotrou évit-hi ; râg enn hé féoc’h éma hô péoc’h.\n8. Râg ével-henn é lavar Aotrou ann arméou, Doué Israel : Na vézit két touellet gan̄d hô proféded a zô enn hô touez, na gan̄d hô tiouganerien ; ha na likiit két a évez oud ann huvréou hoc’h eûz huvréet.\n9. O véza ma tiouganon̄t gévier d’é-hoc’h em hanô ; ha n’em eûz két hô c’haset, émé ann Aotrou.\n10. Râg ével-henn é lavar ann Aotrou : Pa vézô éat ébiou dék vloaz ha tri ugen̄t é Babilon, é emvélinn ac’hanoc’h ; hag é sévéninn ar gér mâd em eûz rôet d’é-hoc’h oc’h hô lakaad da zistrei el léac’h-man̄.\n11. Râk mé a oar ar ménosiou a vennann war-n-hoc’h, émé ann Aotrou, ménosiou a béoc’h, ha nann a en̄krez, évit rei d’é-hoc’h divez hag habaskded.\n12. Ha c’houi a c’halvo ac’hanoun, hag éz éot-kuît ; ha c’houi a bédô ac’hanoun, ha mé a glevô ouz-hoc’h.\n13. C’houi a glaskô ac’hanoun, hag em c’héfot, pa glaskot ac’hanoun a greiz hô kaloun.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/97&oldid=157354 »\nKemmoù diwezhañ degaset d'ar bajenn-mañ d'an 31 Meu 2020, da 17:44.